Title: A római kőfaragás és kőszobrászat Magyarországon
Description: A szerző, Hekler Antal tanítványa, évtizedekig a pannoniai művészeti kutatás egyetlen képviselője volt. Korai halála megakadályozta abban, hogy kutatási eredményeit monografikus formában összegezze, de a fennmaradt kéziratok lehetőséget adtak arra, hogy a hiányolt összefoglalás kézhez vehesse az olvasó. A munka Pannonia kőemlékeit egyrészt fajtánként (sírkő, szarkofág, medalion stb.), másrészt tematikai (mitológiai és szimbolikus ábrázolások) szempontjából tárgyalja abban a művészeti felfogásban, mely minden művészeti alkotást összehasonlít a Róma-városi művészettel, és az egyes darabokat a hasonlóság vagy az eltérés fényében értékeli. A kötet használatát könnyíti, hogy a képmellékletben szinte valamennyi tárgyalt kőemlék fényképe megtalálható.
Subjects: Roman Sculpture, Stone carving
Places: Hungary